306 
pak pustili, da na njoj otvrdne. U svakoj koloniji imamo po tom 
čistu kulturu one vrste, kojoj je pripadao zametak, od kojega se 
je kolonija razvila. Kolonije su vrlo različita oblika; makroskopski 
možemo ih lučiti jednu od druge, veličinom, bojom, konturama 
it. d., a mikroskop još nam odkriva sitnije razlike medju dvjema, 
na oko sličnim kolonijama, koliko one dakako potječu od zame- 
taka različite vrsti. Broj različitih kolonija na ploči daje nam 
prema tomu broj različitih vrsta, koje su u njekoj vodi. Uzmeme 
li najposlije, da se je svaka kolonija razvila od jednog jedinoga 
zametka, to je očito, da nam sav broj svih kolonija. na ploči 
označuje ujedno množinu zametaka, koja bijaše u onoj količini 
vode, koju smo upotrebili za analizu. Radi se dakle samo još o 
tom, da kolonije tačno prebrojimo. To je lak posao, a obavljasmo 
ga Wolffhügel-ovim aparatom za brojanje kolonija. Hoteći 
biti sasviem sigurni, da na ploči razvite kolonije postadoše zbilja 
od zametaka, koji bijahu u vodi, a da se nijedna od njih nije 
razvila slučajnim pridolazkom zametka iz vana, na ime prigodom 
manipulacije, koja treba da se obavlja uz najstrože aseptičke 
kautele, izvrgosmo u svaku vlažnu komoricu ploču s čistim hra- 
nilom, koja redovito ostade bez kolonija, te bijaše dokazom, da 
je u našim eksperimentima u punoj mjeri zadovoljeno asepsi. 
Kako se razabire od ovoga, što rekosmo, možemo si do 
njekih granica kultarama na ploči stvoriti sud o bakterijoložkom 
karakteru vode u kvalitativnom i kvantitativnom pogledu. Abso- 
lutne sigurnosti svakako ploče same još ne daju. U jednu je ruku, 
što se kvaliteta mikroorganizama tiče, moguće, da će dvije kolo- 
nije biti posve jednake, a ipak da su potekle od zametaka dviju 
različitih vrsta; obje vrste primjerice želatinu veoma naglo ota- 
paju, pak im kolonije na oko ne pružaju nikakvih dalnjih obi- 
lježja za diferencijalnu diagnozu. U drugu se ruku i nama čini, 
da nije absolutno tačno, kad broj mikroorganizama njeke vodene 
količine identifikujemo s brojem kolonija, što smo ih na ploči 
dobili od iste množine vode. Zar nije moguće, da će se jedna 
kolonija razviti od dvaju ili više individa, koji bijahu i ostadoše 
u savezu, kad smo na ploču razastrli hranilo? To bi se lako 
moglo dogoditi s mnogim bacilima, koji od mnogo individa stva- 
raju sastavljene končiće, a još lakše s kokima od obličnoga roda 
streptococeus. Uvažimo li ovo, priznat ćemo rado, da o absolutnoj 
kvantitativnoj analizi polag dosadanjih metoda ne može ni govora 
